**P O S L O V N I K**

 **POSTOPKA IZBORA PREDSTAVNIKOV NEVLADNIH ORGANIZACIJ**

**V SVET NEVLADNIH ORGANIZACIJ SEVERNE PRIMORSKE / GORIŠKE STATISTIČNE REGIJE**

1. **člen**

**(uvodne določbe)**

1. Ta poslovnik ureja postopek izbora predstavnikov in predstavnic nevladnih organizacij (v nadaljevanju predstavnikov NVO) v Svet NVO Severne Primorske / Goriške statistične regije (v nadaljevanju Svet NVO Severne Primorske).
2. Postopek izbora predstavnika NVO iz prejšnjega odstavka vodi Ustanova Fundacija BiT Planota kot Stičišče nevladnih organizacij Severne Primorske (v nadaljevanju koordinator).
3. Postopek izbora predstavnikov NVO se vodi po načelih javnosti, preglednosti in enakopravnosti med nevladnimi organizacijami.
4. **člen**

**(poziv)**

1. Postopek izbora predstavnikov NVO se prične s pozivom koordinatorja nevladnim organizacijam.
2. Poziv iz prejšnjega odstavka vsebuje najmanj:
* poziv nevladnim organizacijam, da sodelujejo v postopku kot predlagatelji kandidatov ali kandidatk za predstavnike NVO (v nadaljevanju kandidat),
* navedbo območij upravnih enot, v katerih morajo imeti nevladna organizacija sedež, da lahko predlaga kandidata,
* navedbo števila predstavnikov NVO v Svetu NVO Severne Primorske (v nadaljevanju svet NVO), ki se volijo na območju posamezne upravne enote
* obrazec za predlaganje kandidatov,
* datum, do katerega se zbirajo predlogi za kandidate, ki ne sme biti pred potekom 15 dni od objave poziva,
* naslovne podatke za pošiljanje predlogov za kandidate (poštni naslov, elektronski naslov, fax številka in uradne ure za osebno vročitev pri koordinatorju).
1. Ob izdaji poziva koordinator imenuje vodjo postopka izbora in dve osebi, ki skupaj sestavljajo komisijo, ki vodi postopek izbora predstavnika NVO v skladu s tem poslovnikom (v nadaljevanju komisija). Člani komisije ne smejo biti člani vodstva organizacij predlagateljic in ne smejo sodelovati v kandidacijskem postopku.
2. O pozivu vodja postopka na običajen način obvesti nevladne organizacije in ga objavi na spletni strani koordinatorja.
3. **člen**

**(obrazec za predlaganje kandidatov)**

1. Obrazec za predlaganje kandidatov, ki je del poziva iz . člena tega poslovnika, obsega najmanj sledeče rubrike:
* osnovni podatki o nevladni organizaciji, ki kandidata predlaga (registrirano ime, poslovni naslov, kontaktni podatki za namene vodenja postopka izbora po tem poslovniku),
* navedbo upravne enote, na območju katere ima nevladna organizacija sedež in s tem območja, ki bi ga predlagani kandidat zastopal,
* žig nevladne organizacije in podpis zastopnika nevladne organizacije, ki kandidata predlaga (v kolikor nevladna organizacija posluje z žigom),
* ime in priimek zastopnika, ki bo nevladno organizacijo zastopal v postopku izbora po tem poslovniku,
* ime in priimek kandidata za predstavnika NVO,
* kratka predstavitev kandidata,
* soglasje kandidata k predlogu.
1. Na obrazcu za predlaganje kandidata se navede tudi sledeča pojasnila:
* da lahko sodelujejo samo nevladne organizacije, ki imajo sedež v enem od območij upravnih enot, navedenih v pozivu,
* da ni potrebno, da nevladno organizacijo v postopku izbora zastopa njej zakoniti zastopnik, temveč jo lahko zastopa tudi druga pooblaščena oseba,
* da je lahko zastopnik nevladne organizacije in kandidat, ista oseba,
* da se bo domnevalo, da je kandidat odpovedal kandidaturi, v kolikor ne bo prisoten na predstavitvi kandidatov na kateri bo med prisotnimi kandidati prišlo do imenovanja s soglasjem po 7. členu tega poslovnika, razen če bo do začetka predstavitve vodji postopka sporočil, da zanj ta domneva ne velja.
1. **člen**

**(zbiranje predlogov za kandidate in sestava seznama kandidatov)**

1. Kandidata lahko predlaga vsaka nevladna organizacija, ki ima sedež v enem od območju upravnih enot oz. subregij, navedenih v pozivu iz . člena tega poslovnika.

1. Koordinator zbira predloge za kandidate najmanj 15 dni od objave poziva in sicer po navadni pošti, po elektronski pošti, po faxu ali osebno, v skladu s pogoji, navedenimi v pozivu.
2. Po poteku roka za zbiranje predlogov za kandidate, komisija v roku treh delovnih dni pregleda prejete predloge in nevladne organizacije, ki so upravičene predlagati kandidate in ki so oddale nepopolne predloge, pozove k dopolnitvi v roku treh delovnih dni. Predloge, ki so jih posredovale osebe, ki nimajo te pravice, se zavrže, o čemer jih obvesti vodja postopka.
3. Po poteku roka za dopolnitev predloga iz prejšnjega odstavka, komisija odloči o popolnosti vseh dopolnjenih predlogov. Komisija zavrže nepopolne predloge, o čemer vodja postopka obvesti nevladno organizacijo, ki je predlog poslala.
4. Komisija na podlagi popolnih vlog oblikuje seznam kandidatov.
5. V kolikor je število kandidatov iz posamezne upravne enote oz. subregije enako številu predvidenih NVO predstavnikov, postanejo predstavniki NVO vsi kandidati. O tem vodja postopka izda sklep o imenovanju predstavnikov NVO, s čemer se postopek izbora zaključi.
6. V kolikor je število kandidatov iz posamezne upravne enote manjše od števila predvidenih NVO predstavnikov iz te enote, postanejo ravno tako predstavniki NVO vsi kandidati. O tem vodja postopka izda sklep o imenovanju predstavnikov NVO, s čemer se postopek izbora zaključi. Izbor preostalih predstavnikov poteka skladno s 5. odstavkom 10. člena tega poslovnika.
7. Če je število kandidatov večje od števila predstavnikov NVO iz posamezne upravne enote, vodja postopka nadaljuje s postopkom izbora in objavi seznam kandidatov.
8. Kandidat se lahko kandidaturi do izdaje sklepa o izboru predstavnik NVO kadarkoli odpove.
9. **člen**

**(objava seznama kandidatov)**

1. Vodja postopka objavi na spletni strani koordinatorja seznam kandidatov.
2. Vodja postopka ob objavi seznamov kandidatov določi in objavi tudi datum in kraj predstavitve kandidatov. Med objavo seznama kandidatov in predstavitvijo mora biti najmanj osem dni.
3. **člen**

**(predstavitev kandidatov)**

1. Predstavitev kandidatov se opravi z osebnimi predstavitvami kandidatov in vprašanji udeležencev.
2. Udeleženci predstavitve so kandidati in druga zainteresirana javnost.
3. Predstavitev kandidatov vodi vodja postopka. V kolikor vodja postopka oceni, da bi bila glede na število prisotnih kandidatov možno imenovanja predstavnikov NVO s soglasjem, izpelje postopek imenovanja s soglasjem po 7. členu, sicer pa razpiše volitve po 8. členu tega poslovnika.
4. **člen**

**(imenovanje s soglasjem)**

1. Imenovanje s soglasjem se opravi na način, da vodja postopka po predstavitvi kandidatov omogoči razpravo o najprimernejših predstavnikih NVO. Po takšni razpravi pozove prisotne kandidate, da povedo ali se kateri odpoveduje kandidaturi in na ta način doseže, da so vsi ostali kandidati postanejo predstavniki NVO brez volitev.
2. Vodja postopka lahko za namene spodbujanja imenovanja s soglasjem kandidatom omogoči medsebojno razpravo, pri kateri ni ostalih udeležencev predstavitve.
3. V kolikor pride do imenovanja s soglasjem med prisotnimi kandidati, se domneva, da so ostali kandidati odstopili od kandidature, razen če so vodji postopka do začetka predstavitve sporočili, da takšna domneva za njih ne velja.
4. V kolikor pride do imenovanja s soglasjem, izda vodja postopka sklep o imenovanju kandidatov za predstavnike NVO, s čemer se postopek izbora zaključi.
5. Če vodja postopka oceni, da soglasja z imenovanjem ne bo možno doseči, lahko postopek imenovanja s soglasjem kadarkoli prekine in razpiše volitve po 8. členu tega poslovnika.
6. **člen**

**(razpis volitev)**

1. Volitve se razpišejo z objavo razpisa volitev na spletni strani koordinatorja, o čemer se na običajen način obvesti nevladne organizacije.
2. Razpis volitev iz prvega odstavka tega člena vsebuje najmanj:
* poziv nevladnim organizacije, da sodelujejo v postopku kot upravičenec za volitve,
* navedbo območij upravnih enot, v katerih morajo imeti nevladne organizacije sedež, da lahko glasujejo,
* obrazec za glasovanje o kandidatu,
* datum, do katerega je možno glasovati, ki ne sme biti pred potekom 15 dni od objave razpisa volitev,
* navedbo števila predstavnikov NVO v svetu NVO, ki se volijo na območju posamezne upravne enote,
* naslovne podatke za pošiljanje glasov (poštni naslov, elektronski naslov, fax številka, uradne ure za osebno vročitev pri koordinatorju).
1. **člen**

**(obrazec za glasovanje)**

1. Obrazec za glasovanje iz 9. člena tega poslovnika obsega najmanj sledeče rubrike:
* osnovni podatki o nevladni organizaciji, ki glasuje (registrirano ime, poslovni sedež, kontakti podatki za namene vodenja postopka izbora po tem poslovniku),
* navedba območja upravne enote, na kateri ima nevladna organizacija sedež,
* žig nevladne organizacije in podpis zastopnika nevladne organizacije, ki glasuje (v kolikor nevladna organizacija posluje z žigom),
* oštevilčen seznam kandidatov za predstavnike NVO.
1. Na obrazec za glasovanje se navede tudi sledeča pojasnila:
* da lahko volijo samo nevladne organizacije, ki imajo sedež v enem od območij upravnih enot, navedenih v razpisu volitev,
* da je podana glasovnica neveljavna, v kolikor ne vsebuje žiga nevladne organizacije (v kolikor nevladna organizacija posluje z žigom) in podpisa zastopnika nevladne organizacije,
* da je potrebno glasovati za največ toliko kandidatov iz posamezne upravne enote, kot je predvideno število predstavnikov NVO iz te enote v svetu NVO, sicer je glasovnica neveljavna.
1. **člen**

**(potek glasovanja)**

1. Za kandidate lahko glasuje vsaka nevladna organizacija, ki ima sedež v enem od območij upravnih enot iz razpisa volitev.
2. Koordinator zbira glasovnice po navadni pošti, po elektronski pošti, po faxu ali osebno v skladu s pogoji, navedenimi v razpisu volitev.
3. Glasuje se na način, da se na glasovnici jasno označi največ toliko kandidatov, kot je predvideno število predstavnikov NVO.
4. Po poteku roka za glasovanje komisija v roku treh delovnih dni pregleda prejete glasovnice. Glasovnice, ki so jih oddale osebe, ki nimajo pravice glasovanja ali iz katerih ni razvidna jasna volja o glasovanju ali so kako drugače nepopolne, se zavrže.
5. Za predstavnike NVO so izvoljeni najprej kandidati, ki zastopajo območje posamezne upravne enote, ki je navedena v razpisu volitev. V kolikor posameznega območja ne zastopa noben predstavnik, to območje ne zastopa noben predstavnik NVO. V kolikor je število predvidenih predstavnikov NVO v svetu NVO višje od števila izvoljenih predstavnikov, postanejo predstavniki NVO preostali kandidati z najvišjim številom prejetih glasov do zasedbe vseh mest.
6. Če prejmeta dva ali več kandidatov iz posamezne upravne enote enako število glasov, se o izidu odloči z žrebom.
7. O izvoljenih kandidatih izda vodja postopka sklep o imenovanju, s čimer se postopek izbora zaključi.
8. **člen**

**(objava rezultatov in obveščanje)**

1. Vodja postopka ob izdaji sklepa o imenovanju predstavnikov NVO le - tega objavi na spletni strani koordinatorja in ga pošlje vsem nevladnim organizacijam, ki so predlagale kandidate in vsem nevladnim organizacijam, ki so glasovale.
2. O rezultatih izbora predstavnikov se na običajen način obvesti tudi ostale nevladne organizacije.
3. **člen**

**(nadomestni predstavnik)**

V kolikor izbrani kandidata za predstavnik NVO odstopi od tega položaja oziroma preneha biti predstavnik NVO iz kakšnega drugega razloga, ga nadomesti naslednji kandidat, ki bi bil izbran za predstavnika NVO.

1. **člen**

**(veljavnost poslovnika)**

Ta poslovnik je bil obravnavan s strani NVO v obdobju od 23. 12. 2011 do 6. 1. 2012 in prične veljati naslednji dan po uskladitvi pripomb in objavi na spletni strani koordinatorja.